Diari Oficial de la Generalitat Valenciana


Sumari del DOGV 9237, del 17-12-2021 (2021/12185)

RESOLUCIÓ de 14 de desembre de 2021, del conseller d'Educació, Cultura i Esport, per la qual s'amplia el termini de presentació de la documentació justificativa de la subvenció que s'estableix en la Resolució de 14 d'octubre de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià en l'àmbit dels mitjans de comunicació i publicacions privats i agències de notícies.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9237

Data del DOGV
:   17-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12343


Data del document
:   14-12-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 14 de desembre de 2021, del conseller d'Educació, Cultura i Esport, per la qual s'amplia el termini de presentació de la documentació justificativa de la subvenció que s'estableix en la Resolució de 14 d'octubre de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià en l'àmbit dels mitjans de comunicació i publicacions privats i agències de notícies. [2021/12099]  
El punt huit del resolc catorzé de la resolució estableix que el termini màxim per a presentar la justificació és de tres mesos a comptar de la data de la publicació de la resolució de concessió en el DOGV, i en tot cas fins al 15 de novembre de 2021, d'acord amb l'article 19.1 de l'ordre de bases.  
La Resolució de 28 d'octubre de 2021, del conseller d'Educació, Cultura i Esport, per la qual s'amplia el termini de presentació de la documentació justificativa de la subvenció establit en la Resolució de 14 d'octubre de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià en l'àmbit dels mitjans de comunicació i publicacions privats i agències de notícies, modificà la data límit per a presentar la documentació justificativa de la realització de l'activitat subvencionada i establia el 3 de desembre de 2021 com a data límit de presentació de la documentació justificativa de la subvenció.  
  
La Resolució de 25 de novembre de 2021, del conseller d'Educació, Cultura i Esport, per la qual s'amplia el termini de presentació de la documentació justificativa de la subvenció establit en la Resolució de 14 d'octubre de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià en l'àmbit dels mitjans de comunicació i publicacions privats i agències de notícies, va tornar a modificar la data límit per a presentar la documentació justificativa de la realització de l'activitat subvencionada i establia el 15 de desembre de 2021 com a data límit de presentació de la documentació justificativa de la subvenció.  
  
Atés que vint-i-quatre hores abans de la darrera data límit per a presentar la documentació justificativa de la realització de l'activitat subvencionada encara no està signada ni publicada la resolució de concessió.  
Atés que la modificació es produeix abans d'acabar el termini de la justificació de l'activitat, que no perjudica drets de tercers i que les bases no prohibeixen la modificació.  
Atés el que estableix l'article 32 de la Llei 39/2015, d'1 d'octubre, del procediment administratiu comú de les administracions públiques, vista la proposta del director general de Política Lingüística i Gestió del Multilingüisme de 14 de desembre de 2021, resolc:  
  
  
Únic  
Modificar el resolc únic de la Resolució de 25 de novembre de 2021, del conseller d'Educació, Cultura i Esport, per la qual s'amplia el termini de presentació de la documentació justificativa de la subvenció establit en la Resolució de 14 d'octubre de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià en l'àmbit dels mitjans de comunicació i publicacions privats i agències de notícies (DOGV 9226, 30.11.2021), i establir el dia 20 de desembre de 2021 com a data límit de presentació de la documentació justificativa de la subvenció.  
  
Aquesta resolució produirà efectes des del dia de la signatura.  
  
València, 14 de desembre de 2021.- El conseller d'Educació, Cultura i Esport: Vicent Marzà i Ibáñez.